راجہ محمد علی

راجہ محمد علی ،ایک پاکستانی سیاست دان ہیں جو 2002 سے 2007 تک اور پھر مئی 2013 سے مئی 2018 تک پنجاب کی صوبائی اسمبلی کے رکن رہے۔ وہ وزیر اعلیٰ پنجاب کے معاون خصوصی اور قائمہ کمیٹی برائے منصوبہ بندی و ترقی کے چیئرمین رہے۔ وہ یونیورسٹی آف واہ کے بورڈ آف گورنرز کے ممبر تھے۔ وہ ہائی کورٹ کے ایڈووکیٹ بھی رہے  ہیں۔ وہ بین الاقوامی اسلامی یونیورسٹی اسلام آباد میں وزیٹنگ اسسٹنٹ پروفیسر آف لاء بھی رہ چکے ہیں۔ وہ ورلڈ مسلم کانگریس کے اسسٹنٹ سیکرٹری جنرل کے طور پر خدمات انجام دے رہے ہیں۔

ابتدائی زندگی اور تعلیم 
راجہ محمد علی 2 جولائی 1977 کو راولپنڈی میں راجہ محمد ظفر الحق کے ہاں پیدا ہوئے۔  انہوں نے  قانون کی بیچلر  ڈگری  پنجاب یونیورسٹی سے حاصل کی ہے۔

سیاسی کیریئر 
راجہ محمد علی 2002 کے پاکستانی عام انتخابات میں حلقہ پی پی-2 (راولپنڈی-II) سے پاکستان مسلم لیگ (ن)  کے امیدوار کے طور پر پنجاب کی صوبائی اسمبلی کے لیے منتخب ہوئے تھے۔  انہوں نے 37,380 ووٹ حاصل کیے اور پاکستان پیپلز پارٹی  کے امیدوار محمد شبیر اعوان کو شکست دی۔  انہوں نے 2008 کے پاکستانی عام انتخابات میں حلقہ پی پی-2 (راولپنڈی-II) کے لیے مسلم لیگ (ن) کے امیدوار کے طور پر پنجاب کی صوبائی اسمبلی کی نشست پر حصہ لیا لیکن وہ کامیاب نہیں ہوئے۔ انہوں نے 30,962 ووٹ حاصل کیے اور پیپلز پارٹی کے امیدوار محمد شبیر اعوان سے نشست ہار گئے۔  وہ 2013 کے پاکستانی عام انتخابات میں حلقہ پی پی-2 (راولپنڈی-II) کے لیے مسلم لیگ ن کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔  وہ وزیر اعلیٰ پنجاب کے معاون خصوصی اور قائمہ کمیٹی برائے منصوبہ بندی و ترقی کے چیئرمین کے طور پر خدمات انجام دے چکے ہیں۔

حوالہ جات 

راولپنڈی کے سیاستدان
پاکستان مسلم لیگ (ن) کے سیاست دان
1977ء کی پیدائشیں
پنجاب ارکان صوبائی اسمبلی 2002ء تا 2007ء
پنجاب ارکان صوبائی اسمبلی 2013ء تا 2018ء
بقید حیات شخصیات